Xedmen takricit ɣer lḥiḍ I wakken ad jendeḍ aɣanim n yelni di tnaṣfa, akken ad yexdem lisaɛ ad iɛeddi ufus. Melmi fukent iɣunam ad nebdu tacḍaḍt, ad siɣeḍ iɣil d nnefṣ d wamek ad tebduḍ ad tcarrifeḍ, mi nfuk kraḍ n iɣallen n tecḍaḍt ad nebdu aqelmun, aqelmun neggar-as taruka akked d uɣanim, melmi nfuk aqelmun ad nuɣel ɣer tecḍaḍt tis-snat ad nebdu ad nettcarrif alamma newweḍ-d ɣer ṭṭarf melmi nfuk tacḍaḍt ad nẓeṭ tasegrurt, ad tgeẓmeḍ imir aberrus-nni ad as-txemmeḍ ticrurin akked lexnaq, tacrurt-nni n uqelmun akked d lḥacya ad yebdu di lexnaq alama d aqelmun.